CELEX: C2006/326/59
Language: fi
Date: 2006-12-30 00:00:00
Title: Asia C-425/06: Ennakkoratkaisupyyntö, jonka Corte suprema di cassazione (Italia) on esittänyt 16.10.2006 — Ministero dell'Economia e delle Finanze v. Part Service Srl, selvitystilassa

30.12.2006   
            
            
               FI
            
            
               Euroopan unionin virallinen lehti
            
            
               C 326/28
            
         Ennakkoratkaisupyyntö, jonka Corte suprema di cassazione (Italia) on esittänyt 16.10.2006 — Ministero dell'Economia e delle Finanze v. Part Service Srl, selvitystilassa
   (Asia C-425/06)
   (2006/C 326/59)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte suprema di cassazione
   Pääasian asianosaiset
   
      Kantaja: Ministero dell'Economia e delle Finanze
   
      Vastaaja: Part Service Srl, selvitystilassa
   Ennakkoratkaisukysymykset
   
               1)
            
            
               Vastaako oikeuden väärinkäytön käsite, joka on määritelty yhteisöjen tuomioistuimen asiassa C-255/02 antamassa tuomiossa toimenpiteeksi, jonka olennaisena tarkoituksena on verotuksellisen edun saaminen, käsitettä toimenpide, jolla ei ole muuta taloudellista syytä kuin verotuksellisen edun saaminen, vai onko se sitä laajempi vaiko suppeampi?
            
         
               2)
            
            
               Voidaanko arvonlisäveroa sovellettaessa oikeuden (tai lakiin perustuvien oikeudellisten rakenteiden) väärinkäyttönä, josta aiheutuu arvonlisäverosta saatujen yhteisön omien varojen kantamatta jääminen, pitää menettelyä, jossa rahoitusleasingsopimukset (leasing), rahoitus-, vakuutus- ja välityssopimukset tehdään erikseen, mistä seuraa, että vain tavaran käyttöoikeuden luovuttamisesta maksettava vastike on arvonlisäveron alainen, kun yhden ainoan leasingsopimuksen kohteena on kansallisten käytäntöjen ja oikeuskäytäntöä koskevien tulkintojen mukaan myös rahoittaminen, mistä seuraa, että koko vastike on arvonlisäveron alainen?